Clupeiformes

Os clupeiformes (Clupeiformes) son unha orde de peixes osteíctios da superorde dos clupeomorfos (Clupeomorpha), entre os que se inclúen especies de tanta importancia pesqueira e comercial como os arenques, as sardiñas ou os bocareus.Nelson, Joseph S. (2006)Clupeiformes en ADW. 

A orde comprende 397 especies agrupadas en 6 familias. Son peixes de pequeno tamaño e coloración prateada polos flancos e o ventre, peláxicos, que viaxan a miúdo en grandes cardumes.Muus, Bent J. (1998), p. 87.

 Características 
Caracterízanse por presentaren unha aleta caudal homocerca (é dicir, formada por dous lobos iguais e sen prolongación da columna vertebral), careceren de raios espiñosos nas aletas e presentaren —normalmente— grandes escamas cicloides. Teñen unha curta aleta dorsal, coas ventrais xusto por debaixo.

Carecen de aleta adiposa e de liña lateral; porén, poden percibir e identificar a dirección dos sons e as ondas de presión porque son peixes fisóstomos, é dicir, coa vexiga natatoria unida por un conduto á parte anterior do tubo dixestivo e conectada ao oído medio.

 Clasificación 
Divídense en dúas subordes:Clupeiformes (Taxonomic Serial No.: 161694) en SIIT. 
 Suborde Clupeoidei:Clupeoidei(Taxonomic Serial No.: 161699) en SIIT. 
 Familia Chirocentridae
 Familia Clupeidae (arenques e sardiñas)
 Familia Engraulidae (bocareus)
 Familia Pristigasteridae 
 Familia Sundasalangidae 
 Suborde Denticipitoidei:Denticipitoidei (Taxonomic Serial No.: 161695) en SIIT. 
 Familia Denticipitidae

 En Galicia 
Nas augas da nosa comunidade están citadas s seguintes especies da orde:Solórzano et al. (1988), pp. 18-19.

 Familia Clupeidae
 Alosa alosa, a zamborca,Ríos Panisse (1977), pp. 210-218.Rodríquez Solórzano (1983), p. 62.Lahuerta e Vázquez (2000), p. 65- sabela, tasca, nai da sardiña  ou sábalo.Rodríguez Villanueva et al. (1995), pp. 24-25.
 Alosa fallax, moi semellante á anterior, e chamada tamén zamborca  e sabela. 
 Sardina pilchardus, a sardiña 
 Sprattus sprattus, a trancha,Rodríquez Solórzano (1983), p. 61. trancho Lahuerta e Vázquez (2000), p. 164. ou espadín.
 Familia Engraulidae Engraulis encrasicolus, o bocareu, bocarte ou bucareu'.

 Notas 

 Véxase tamén 

 Bibliografía 
 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8.
 Muus, Bent J.; Jørgen G. Nielsen; Preben Dahlstrøm e Bente O. Nyström (1998): Peces de mar del Atlántico y del Mediterráneo. Barcelona: Ediciones Omega. ISBN 84-282-1161-2.
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.
 Ríos Panisse, M. C. (1977): Nomenclatura de la flora y fauna marítimas de Galicia. I Invertebrados y peces. Santiago: Universidad de Santiago de Compostela. ISBN 84-7191-008-X. 
 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1995): Peixes do mar de Galicia. (III) Peixes óseos (continuación). Vigo: Edicións Xerais de Galicia. ISBN 84-7507-870-2.
 Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.
 Xunta de Galicia (1999): Guía do consumidor de peixe fresco''. Consellería de Pesca, Marisqueo e Acuicultura.

 Outros artigos 
 Clupeidos
 Engráulidos

 Ligazóns externas 
 Clupeiformes en NCBI. 
 Clupeiformes en FishBase. Taxonomía e algunhas informacións sobre as características da orde.